b'\n_START_ARTICLE_\nLeland Sklar\n_START_SECTION_\nZa\xc4\x8detki in kariera\n_START_PARAGRAPH_\nSklar je \xc5\xa1tudiral glasbo na univerzi California State University v Northridgeu. Med \xc5\xa1olanjem se je sre\xc4\x8dal z Jamesom Taylorjem, ki ga je povabil k igranju basa. Oba sta menila, da bo njuno sodelovanje kratkotrajno, vendar se je, po posneti prvi plo\xc5\xa1\xc4\x8di, Taylorjeva kariera za\xc4\x8dela vzpenjati in sodelovanje se je nadaljevalo. Kmalu so Sklarja vabili na snemanje razli\xc4\x8dni izvajalci in njegova dolga kariera se je za\xc4\x8dela. Kot studijski glasbenik je Sklar sodeloval z imeni kot so: Linda Ronstadt, James Taylor, Hall & Oates, Jackson Browne, Phil Collins, Clint Black, Reba McEntire, George Strait, Willie Nelson, Steven Curtis Chapman, Nils Lofgren, Lisa Loeb, \xe2\x80\xa6\n_START_SECTION_\nOprema\n_START_PARAGRAPH_\nSklarov najljub\xc5\xa1i in\xc5\xa1trument je ro\xc4\x8dno izdelana bas kitara Fender Jazz Bass letnik 1962._NEWLINE_Leta 2004 je Sklar za\xc4\x8del igrati na pet-strunsko bas kitaro, izdelovalca Dingwall Guitars iz Saskatoona, Saskatchewan, Kanada._NEWLINE_Leta 2010 je Sklar za\xc4\x8del uporabljati bas kitaro Warwick Star Bass II, ki je postala njegov glavni studijski in\xc5\xa1trument._NEWLINE_Istega leta se je Sklar pridru\xc5\xbeil Jamesu Taylorju in Carole King na turneji\xc2\xa0\xc2\xbbTroubadour Reunion Tour\xc2\xab. Leta 2013 je postal predstavnik bas kitare Warwick Star Bass II.'